Angers SCO
Angers Sporting Club de l'Ouest on Prantsusmaa jalgpalliklubi, mis tegutseb Angers's. See mängib Prantsusmaa kõrgliigas Ligue 1. Klubi on asutatud 1919. aastal. 2015. aastal jõudis Angers pärast 21 aastat tagasi Prantsusmaa kõrgliigasse. Aastatel 1957 ja 2017 on jõutud Prantsusmaa karikavõistlustel finaali. Hooajal 1972–73 osales Angers UEFA karika esimeses voorus, kus kaotati Saksamaa klubile Berliner FC Dynamo.